[{"text_idx": "#000000", "text": "Kimono tuleb pesta pa\u0308rast iga treeningut. Hea mo\u0303te on pesta (kergelt) ka enne esimest kasutuskorda, sest muidu vo\u0303ib va\u0308rske gi ja\u0308tta partnerile ja sinu kehale igasugust sodi/pudi."}, {"text_idx": "#000002", "text": "Vaata ka Beltcheckerist, kuidas keegi peseb."}, {"text_idx": "#000003", "text": "Vo\u0308o\u0308d tuleb ka pesta! Ma ei pese vo\u0308o\u0308d pa\u0308ris iga kord aga kord 1-2 na\u0308dala jooksul viskan koos kimonotega pesumasinasse. Kui sa kardad, et triibud (ehk lihtsalt tu\u0308kk teipi) tulevad maha, siis a\u0308ra muretse \u2013 sa vo\u0303id triibud uuesti ise tagasi panna. Lisaks, teip ei tule kergesti maha, kui sa triibud a\u0308ra triigid (esimene kord, kui sa need saad), lisaks vo\u0303id kasutada o\u0303rna pesu kotti."}, {"text_idx": "#000004", "text": "Kimono ja vo\u0308o\u0308 on spordivahendid. Kui a\u0308ra kuluvad, siis ostad uue."}, {"text_idx": "#000006", "text": "Kui sa pesed oma kimonot ja vo\u0308o\u0308d liiga(!) sooja veega, siis nad to\u0303mbavad to\u0303ena\u0308oliselt pisut kokku. Mo\u0303nikord, kui gi on pisut liiga suur, siis tehakse seda teadlikult ja seda nimetatakse shrink your gi."}, {"text_idx": "#000008", "text": "One thought on \u201cKimono pesemine\u201d"}, {"text_idx": "#000009", "text": "Va\u0308ga asjalik ja ta\u0308nuva\u0308a\u0308rne, paar kommentaari!\n* Vo\u0308o\u0308 pesemisest ja selle pikkusest: hiljuti \u201cmo\u0303o\u0303tsime\u201d trennikaaslasega, mu 100+ tsu\u0308klit la\u0308binud A3 vo\u0308o\u0308 on juhtumisi TA\u0308PSELT sama pikk, kui va\u0308rskelt pakist vo\u0303etud A2. Ehkki to\u0303mbub va\u0308iksemaks, siis pikkus on endiselt viisakas ja vahetama ei pea \u2013 lisaks, kaduva va\u0308rviga ra\u0308balduv spordivahend on ka veidi sentimentaalne :o)\n* Antibakteriaalsed lisandid \u2013 eriti kui tundub, et riided ei saanud pa\u0308ris va\u0308rskeks (nt: ununes o\u0303igeaeselt pesta). On olemas vedelikud, mis ka\u0308ivad pesupehmendaja lahtrisse (loputustu\u0308kli jaoks). Mo\u0303eldud tapma igasugu elukaid, mis suudaks u\u0308le elada madalamad temperatuurid. Eestis olen ostnud selleks vahendit nimega Sanytol; minu elukohariigis (Belgia) on va\u0308ga hea kaubama\u0308rk Dettol (sama vo\u0303ib siin-seal kanda nime Sagrotan). Need vahendid on head ka nt no-gi asjade leotamiseks enne pesutsu\u0308klit, erriti kui on ununenud o\u0303igeaegselt pesta \u2013 olen \u201cpa\u0308a\u0308stnud\u201d o\u0303ige mitu unustamiste to\u0303ttu muret teinud u\u0308hikut."}]